
Ako ***[namaz](https://pitajucene.com/search/Namaz/questions/ "Pretraži pitanja o namazu")*** ne klanjam u njegovom prvom vremenu, jesam li dužan proučiti ezan? Allah vas nagradio!


* 
* 
* 
* 
* 
* 
* 

 
Ako namaz ne klanjam u njegovom prvom vremenu, jesam li dužan proučiti ezan?

Ezan je simbol dini-islama, i ne treba ga nikada izostavljati.  Buharija i Muslim zabilježili su da je Enes b. Malik pripovijedao: “Kada bi došao u neko mjesto, ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, sačekao bi zoru, i ako bi čuo ezan, otišao bi na drugu stranu, a ako ne bi čuo ezan, napao bi stanovnike toga mjesta.” ***[Hadis](https://pitajucene.com/search/Hadis/questions/ "Pretraži pitanja o hadisima")*** jasno ukazuje na odliku i mjesto ezana u islamu. Onaj ko klanja zasebno ili sa svojom porodicom u džematu, proučit će ezan i ikamet. Ako to ne učini, ***[namaz](https://pitajucene.com/search/Namaz/questions/ "Pretraži pitanja o namazu")*** će biti ispravan, ali nije lijepo postupio. (Vidjeti: *Nejlul-evtar,* 2/42-43 i *Avnul**–**Mabud**,* 4/50.)  

Kao dokaz  islamski učenjaci koriste hadis Ukbeta b. Amira el-Džuhenija u kome stoji da je Poslanik, ﷺ, rekao: ”*Allah se čudi pastiru koji na planinskom vrhu prouči ezan i klanja. Uzvišeni Allah kaže (Svojim melekima):* ‘*Pogledajte Moga roba, proučio je ezan i uspostavio namaz, Mene se boji, oprostio sam mu i uveo ga u Džennet’*” (Ebu Davud, 2/4/1203, sa ispravnim lancem prenosilaca. Vidjeti: *Sahihu Suneni Ebi Davud,* 1/329.)*,* a Allah najbolje zna.  

Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


